Public procurement notice: Contract Notice
Published: 2021-12-03
Buyer: ΕΡΓΑ Ο.Σ.Ε. ΑΝΩΝΥΜΗ ΕΤΑΙΡΕΙΑ (δ.τ. ΕΡΓΟΣΕ Α.Ε.)
Country: GR
Contract type: Works
Procedure: Competitive dialogue
CPV classification: 45213321 | 45213322 | 45221112 | 45221213 | 45221242
Estimated value: 1688180000 EUR
Submission deadline: 2022-01-14
Award criteria: The most economic tender

Technical requirements: Στο πλαίσιο του προς ανάθεση Έργου: «ΚΑΤΑΣΚΕΥΗ ΝΕΑΣ ΣΙΔΗΡΟΔΡΟΜΙΚΗΣ ΓΡΑΜΜΗΣ ΘΕΣΣΑΛΟΝΙΚΗ – ΤΟΞΟΤΕΣ», ο Ανάδοχος που θα επιλεγεί θα αναλάβει την μελέτη και κατασκευή του Έργου που αφορά στη νέα μονή ΣΓ στο τμήμα «Έξοδος ΣΣ Νέας Φιλαδέλφειας – Τοξότες», καθώς επίσης και στην ανακαίνιση επιδομής της υφιστάμενης ΣΓ Θεσσαλονίκης – Αλεξανδρούπολης στο τμήμα «Τοξότες – Ξάνθη», όπως αναλυτικότερα περιγράφεται ακολούθως:
•	Κατασκευή του συνόλου των έργων υποδομής, όπως χωματουργικές εργασίες, τεχνικά αντιστήριξης, γέφυρες, τεχνικά C&C και σήραγγες με τα συνοδά αυτών έργα (δίοδοι και έξοδοι διαφυγής, πυροσβεστικά σημεία κτλ.), τεχνικά άνω και κάτω διαβάσεων οδών, τεχνικά προστασίας αγωγών ΔΕΣΦΑ και άλλων φορέων, τεχνικά διευθέτησης ρεμάτων, έργα αποχέτευσης - αποστράγγισης και αντιπλημμυρικής προστασίας ΣΓ και οδών κτλ.
•	Στο τμήμα «Έξοδος ΣΣ Νέας Φιλαδέλφειας – Τοξότες», κατασκευή ~206 km επιδομής κύριας μονής σιδηροδρομικής γραμμής και επιδομή πρόσθετων ΣΓ κλάδων προς λιμένα Καβάλας και προς εγκαταστάσεις Βιομηχανίας Φωσφορικών Λιπασμάτων, Εμπορευματικού Σταθμού Διαλογής, ΒΙΠΕ Καβάλας καθώς και πρόσθετων ΣΓ των λοιπών ΣΣ. Η εν λόγω κύρια ΣΓ έχει αρχή την έξοδο του ΣΣ Νέας Φιλαδέλφειας και πέρας το σημείο σύνδεσης με την υφιστ. ΣΓ «Θεσσαλονίκη – Αλεξανδρούπολη» στην ευρύτερη περιοχή των Τοξοτών Ξάνθης.
•	Ανακαίνιση επιδομής της υφιστάμενης ΣΓ Θεσσαλονίκης – Αλεξανδρούπολης μεταξύ Τοξοτών και Ξάνθης σε μήκος ~10 km περιλαμβανομένου του ΣΣ Ξάνθης.
•	Κατασκευή 9 Σιδηροδρομικών Σταθμών: Καβαλλαρίου, Λαγκαδικίων, Νέας Μάδυτου, Βρασνών, Αμφίπολης, Ποδοχωρίου, Αυλής, Αμυγδαλεώνα και Πέρνης – Γραβούνας, 3 Σιδηροδρομικών Στάσεων: Δρυμού, Λουτρών Βόλβης και Καρβάλης με τις απαιτούμενες κτιριακές εγκαταστάσεις και με τον περιβάλλοντα χώρο αυτών. Διαμόρφωση υπηρεσιακού ΣΣ με κατάλληλη γραμμολογία σύνδεσης με την υφιστάμενη ΣΓ κοντά στους Τοξότες (περιοχή παλαιού Εργοστασίου Ζάχαρης) βάσει απαιτήσεων ΟΣΕ.
•	Κατασκευή οδικών έργων ανάπτυξης - αποκατάστασης του υφιστάμενου παράπλευρου και κάθετου οδικού δικτύου, κατασκευή υδραυλικών έργων αντιπλημμυρικής προστασίας - αποχέτευσης – αποστράγγισης του συνόλου των σιδηροδρομικών και οδικών έργων.
•	Κατασκευή έργων ασφάλισης/περίφραξης της νέας ΣΓ και εγκατάστασης αντιθορυβικών πετασμάτων σε τμήματα της νέας σιδηροδρομικής γραμμής, όπου απαιτηθεί.
•	Κατασκευή έργων προσωρινών σιδηροδρομικών και οδικών κυκλοφοριακών ρυθμίσεων κατά τη διάρκεια της κατασκευής.
•	Επαλήθευση «ΕΚ» όλων των υποσυστημάτων του έργου, σύμφωνα με τις ισχύουσες Τεχνικές Προδιαγραφές Διαλειτουργικότητας, καθώς και τον Ν. 4632/2019, που ενσωμάτωσε την Οδηγία (ΕΕ) 2016/797.
Η ταχύτητα μελέτης του Έργου είναι 160 – 200 km/h. Ο σχεδιασμός του Έργου τηρεί όλες τις προδιαγραφές της διαλειτουργικότητας.
Αναλυτικότερα οι προς εκτέλεση εργασίες περιγράφονται στo Παράρτημα 1 της Πρόσκλησης Υποβολής Εκδήλωσης Ενδιαφέροντος με ΑΠ 5302
Έχει εκδοθεί η με αρ. πρωτ. 122585/11.11.2021 (ΑΔΑ: [6ΑΣΦ46ΜΤΛΡ-ΡΜΝ]) Απόφαση για την έγκριση δέσμευσης συνολικού προϋπολογισμού έργου, ποσού 2.318.280.680€ (συμπεριλαμβανομένου του ΦΠΑ) σε βάρος του ενάριθμου έργου 2021ΣΕ07850004 της ΣΑΕ 0785 του ΠΔΕ με την Ειδική Διάταξη ότι Ανάληψη Νομικής Δέσμευσης επιτρέπεται να γίνει μόνο μετά την ένταξη του έργου σε Επιχειρησιακό Πρόγραμμα.
Η συνολική διάρκεια της σύμβασης, κατά την εκτίμηση του Αναθέτοντα Φορέα, ανέρχεται σε 48 μήνες. Ο ακριβής χρόνος μελέτης & κατασκευής και ο χρόνος εγγύησης του έργου θα καθοριστεί κατά τη Β’ Φάση του Διαγωνισμού.
Δικαίωμα συμμετοχής στον Διαγωνισμό και υποβολής Φακέλου Εκδήλωσης Ενδιαφέροντος έχουν φυσικά ή νομικά πρόσωπα, ή ενώσεις φυσικών ή/και νομικών προσώπων, εφόσον τα ίδια, ή, σε περίπτωση Ένωσης Προσώπων, τα μέλη αυτών:
(α) είναι εγκατεστημένα (i) σε κράτος – μέλος της Ευρωπαϊκής Ένωσης (Ε.Ε.) , (ii) σε κράτος-μέλος του Ευρωπαϊκού Οικονομικού Χώρου (Ε.Ο.Χ.), (iii) σε τρίτες χώρες που έχουν υπογράψει και κυρώσει τη «Συμφωνία για τις Δημόσιες Συμβάσεις», στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και (iv) σε τρίτες χώρες που δεν εμπίπτουν στην περίπτωση (iii) της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, και

Eligibility requirements: Δικαίωμα συμμετοχής στον Διαγωνισμό και υποβολής Φακέλου Εκδήλωσης Ενδιαφέροντος έχουν φυσικά ή νομικά πρόσωπα, ή ενώσεις φυσικών ή/και νομικών προσώπων, εφόσον τα ίδια, ή, σε περίπτωση Ένωσης Προσώπων, τα μέλη αυτών: (α) είναι εγκατεστημένα (i) σε κράτος – μέλος της Ευρωπαϊκής Ένωσης (Ε.Ε.) , (ii) σε κράτος-μέλος του Ευρωπαϊκού Οικονομικού Χώρου (Ε.Ο.Χ.), (iii) σε τρίτες χώρες που έχουν υπογράψει και κυρώσει τη «Συμφωνία για τις Δημόσιες Συμβάσεις», στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και (iv) σε τρίτες χώρες που δεν εμπίπτουν στην περίπτωση (iii) της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, και (β) πληρούν τα Κριτήρια Ποιοτικής Επιλογής, τα οποία συνίστανται στα Κριτήρια Προσωπικής Κατάστασης, στα Κριτήρια Χρηματοοικονομικής και Οικονομικής Επάρκειας, τα Κριτήρια Τεχνικής και Επαγγελματικής Ικανότητας και τα κριτήρια Καταλληλότητας για την Άσκηση Επαγγελματικής Δραστηριότητας, σύμφωνα με το Άρθρο 7 της Πρόσκλησης Υποβολής Εκδήλωσης Ενδιαφέροντος. Κατά τα λοιπά ως αναφέρονται στην Πρόσκληση Υποβολής Εκδήλωσης Ενδιαφέροντος με ΑΠ 5302.

Award value: 1688180000